CELEX: 
Language: hu
Date: 2022-01-13 00:00:00
Title: A BIZOTTSÁG (EU) .../... VÉGREHAJTÁSI RENDELETE az Európai Tengerügyi, Halászati és Akvakultúra-alapról szóló (EU) 2021/1139 európai parlamenti és tanácsi rendeletnek a közös halászati politikában előírt szabályok megsértésének és súlyos megsértésének – az Európai Tengerügyi, Halászati és Akvakultúra-alap keretében teljesítendő kifizetések határidőinek megszakítását vagy a kifizetések felfüggesztését kiváltó – esetei tekintetében történő végrehajtásáról

A BIZOTTSÁG (EU) .../... VÉGREHAJTÁSI RENDELETE
            
            
               (2022.1.13.)
            
            
               az Európai Tengerügyi, Halászati és Akvakultúra-alapról szóló (EU) 2021/1139 európai parlamenti és tanácsi rendeletnek a közös halászati politikában előírt szabályok megsértésének és súlyos megsértésének – az Európai Tengerügyi, Halászati és Akvakultúra-alap keretében teljesítendő kifizetések határidőinek megszakítását vagy a kifizetések felfüggesztését kiváltó – esetei tekintetében történő végrehajtásáról
            
            
               AZ EURÓPAI BIZOTTSÁG,
            
            
               tekintettel az Európai Unió működéséről szóló szerződésre,
            
            
               tekintettel az Európai Tengerügyi, Halászati és Akvakultúra-alapról szóló (EU) 2021/1139 európai parlamenti és tanácsi rendeletre
                  1
                és különösen annak 42. cikke (4) bekezdésére és 43. cikke (4) bekezdésére,
            
            
               mivel:
            
            
               (1)A közös halászati politika szabályait megsértő tagállamok nem veszélyeztethetik a közös halászati politika vonatkozásában az 1380/2013/EU európai parlamenti és tanácsi rendeletben
                  2
                foglalt célkitűzések elérését. Az 1380/2013/EU rendelet 41. cikkének megfelelően az Európai Tengerügyi, Halászati és Akvakultúra-alapból (ETHAA) biztosított pénzügyi támogatás feltétele, hogy a tagállamok betartsák a közös halászati politika szabályait. Ha egy tagállam nem tartja be a közös halászati politika szabályait, akkor ez a közös halászati politika alapján történő uniós pénzügyi támogatás megszakítását, felfüggesztését vagy pénzügyi kiigazítását eredményezheti. 
            
            
               (2)A közös rendelkezésekről szóló (EU) 2021/1060 európai parlamenti és tanácsi rendelet
                  3
                96. és 97. cikke meghatározza azokat a feltételeket, amelyek mellett a fizetési határidő megszakítása, illetve a kifizetés felfüggesztése elrendelhető. Az említett két cikk előírja, hogy az ETHAA-ra vonatkozó alapspecifikus szabályok a megszakítás és a felfüggesztés tekintetében külön indokokat állapíthatnak meg a közös halászati politika keretében alkalmazandó szabályok megsértése tekintetében.
            
            
               (3)Jogbiztonságot kell teremteni az ETHAA keretében operatív programokat végrehajtó tagállamok számára, ezért meg kell határozni a közös halászati politikára vonatkozó szabályok be nem tartásának eseteit, amelyek a fizetési határidők megszakításához vezetnek, valamint a közös halászati politika szabályainak való súlyos meg nem felelés eseteit, amelyek a kifizetések felfüggesztéséhez vezetnek.
            
            
               (4)A fizetési határidők megszakításához vezető esetek olyan esetek, amelyek a tengerek biológiai erőforrásainak megőrzése és környezeti fenntarthatósága szempontjából alapvető fontosságú közös halászati politikai szabályok be nem tartásának minősülnek. 
            
            
               (5)A kifizetések felfüggesztéséhez vezető esetek olyan esetek, amelyekben a fizetési határidők megszakítását eredményező meg nem felelésen túlmenően az érintett tagállam nem hozta meg a szükséges intézkedéseket a meg nem feleléshez vezető helyzet orvoslására.
            
            
               (6)Az 1380/2013/EU európai parlamenti és tanácsi rendelet 22. cikkének (4) bekezdése úgy rendelkezik, hogy a flotta halászati kapacitása és a halászati lehetőségek közötti egyensúlyról szóló jelentés elkészítésének elmulasztása és/vagy az azonosított strukturális többletkapacitással rendelkező flottaszegmensekre vonatkozó cselekvési terv végrehajtásának elmaradása az adott tagállam részére az érintett flottaszegmensbe vagy -szegmensekbe való beruházásra irányuló uniós pénzügyi támogatás arányos felfüggesztésével vagy megszakításával járhat.
            
            
               (7)Az 1380/2013/EU európai parlamenti és tanácsi rendelet 25. cikkének (7) bekezdése arról is rendelkezik, hogy ha egy tagállam elmulasztotta időben összegyűjteni az adatokat és/vagy elmulasztotta azokat időben a végfelhasználók rendelkezésére bocsátani, akkor ez az adott tagállam részére biztosított vonatkozó uniós pénzügyi támogatás arányos felfüggesztésével vagy megszakításával járhat.
            
            
               (8)Tekintettel annak fontosságára, hogy valamennyi tagállam gazdasági szereplőire a programozási időszak kezdetétől fogva harmonizált és egységesen alkalmazott szabályok vonatkozzanak, indokolt előírni, hogy ez a rendelet az Európai Unió Hivatalos Lapjában való kihirdetését követő napon lépjen hatályba,
            
            
               (9)Az e rendeletben előírt intézkedések összhangban vannak az Európai Tengerügyi és Akvakultúra-Alap Bizottságának véleményével,
            
            
               ELFOGADTA EZT A RENDELETET:
            
            
               1. cikk 
               A meg nem felelés esetei
            
            
               Azokat az eseteket, amikor egy tagállam nem felel meg a közös halászati politika szabályainak, és amelyek az (EU) 2021/1139 rendelet 42. cikke értelmében egy kifizetési kérelem tekintetében a fizetési határidő megszakítását vonhatják maguk után, e rendelet melléklete határozza meg.
            
         
         
            
               2. cikk 
               A meg nem felelés súlyos esetei
            
            
               Azok az esetek, amikor egy tagállam súlyosan megsérti a közös halászati politika keretében alkalmazandó szabályokat, és amelyek az (EU) 2021/1139 rendelet 43. cikke értelmében a kifizetések felfüggesztését vonhatják maguk után, az 1. cikkben megállapított meg nem felelés olyan esetei, amelyekben az (EU) 2021/1139 rendelet 42. cikke értelmében a kifizetési kérelem fizetési határidejének megszakítása által érintett tagállam nem hozza meg a megfeleléshez szükséges intézkedéseket a megszakítás időszakában. 
            
            
               3. cikk 
               Hatálybalépés
            
            
               Ez a rendelet az Európai Unió Hivatalos Lapjában való kihirdetését követő napon lép hatályba.
            
            
               Ez a rendelet teljes egészében kötelező és közvetlenül alkalmazandó valamennyi tagállamban.
            
            
               Kelt Brüsszelben, -án/-én. 2022.1.13.
            
            
               
                     a Bizottság részéről
               
               
                     elnök
                     Ursula VON DER LEYEN
               
            
         
         
            
                  
                     (1)
                  
                        Az Európai Parlament és a Tanács (EU) 2021/1139 rendelete (2021. július 7.) az Európai Tengerügyi, Halászati és Akvakultúra-alap létrehozásáról és az (EU) 2017/1004 rendelet módosításáról (HL L 247., 2021.7.13., 1. o.).
               
               
                  
                     (2)
                  
                        Az Európai Parlament és a Tanács 1380/2013/EU rendelete (2013. december 11.) a közös halászati politikáról, az 1954/2003/EK és az 1224/2009/EK tanácsi rendelet módosításáról, valamint a 2371/2002/EK és a 639/2004/EK tanácsi rendelet és a 2004/585/EK tanácsi határozat hatályon kívül helyezéséről (HL L 354., 2013.12.28., 22. o.).
               
               
                  
                     (3)
                  
                        Az Európai Parlament és a Tanács (EU) 2021/1060 rendelete (2021. június 24.) az Európai Regionális Fejlesztési Alapra, az Európai Szociális Alap Pluszra, a Kohéziós Alapra, az Igazságos Átmenet Alapra és az Európai Tengerügyi, Halászati és Akvakultúra-alapra vonatkozó közös rendelkezések, valamint az említettekre és a Menekültügyi, Migrációs és Integrációs Alapra, a Belső Biztonsági Alapra és a határigazgatás és a vízumügy pénzügyi támogatására szolgáló eszközre vonatkozó pénzügyi szabályok megállapításáról (HL L 231., 2021.6.30., 159. o.).
               
            
      
    ---documentbreak--- 
      
         
         
            
               MELLÉKLET 
            
            
               AZ 1. CIKKBEN EMLÍTETT MEG NEM FELELÉS ESETEI  
            
            
                     
                        A meg nem felelés esetei
                     
                  
                  
                     
                        Jogalap
                     
                  
               
                     
                        1. kategória: A tagállamok között az 1380/2013/EU rendelet
                           1
                         16–17. cikkének értelmében kiosztott halászati lehetőségek tiszteletben tartása biztosításának elmulasztása
                     
                  
               
                     
                        1.1.
                     
                  
                  
                     
                        A halászati jogosítványokra és engedélyekre vonatkozó szabályok be nem tartása
                     
                  
                  
                     
                        Az 1224/2009/EK ellenőrzési rendelet
                           2
                         6. cikkének (2)–(4) bekezdése, valamint 7. cikkének (2) és (4) bekezdése
                     
                  
               
                     
                        1.2.
                     
                  
                  
                     
                        A halászati lehetőségek felhasználása nyomon követésének elmulasztása, különösen azáltal, hogy nem rögzítik a halászati naplóba, átrakási nyilatkozatokba, kirakodási nyilatkozatokba, értékesítési bizonylatokba vagy átvételi nyilatkozatba bejegyzett összes adatot, és/vagy nem követik nyomon a halászati erőkifejtést, illetve nem gondoskodnak ezeknek az adatoknak a pontos és időben történő benyújtásáról 
                     
                  
                  
                     
                        Az 1224/2009/EK ellenőrzési rendelet 33. cikkének (1) bekezdése és 109. cikkének (2) bekezdése 
                     
                  
               
                     
                        1.3.
                     
                  
                  
                     
                        A Bizottság értesítésének elmulasztása a kirakodott fogásokra és a halászati erőkifejtésre vonatkozó összesített adatokról
                     
                  
                  
                     
                        Az 1224/2009/EK ellenőrzési rendelet 33. cikkének (2) és (4) bekezdése
                     
                  
               
                     
                        1.4.
                     
                  
                  
                     
                        A halászati tilalom elrendelésének elmulasztása a – többek között a fenntartható halászati partnerségi megállapodások (FHPM) és a regionális halászati gazdálkodási szervezetek keretében rendelkezésre álló – kvóták és/vagy halászati erőkifejtés kimerítése esetén
                     
                  
                  
                     
                        Az 1224/2009/EK ellenőrzési rendelet 35. cikke
                     
                  
               
                     
                        2. kategória: A környezetvédelmi szempontból fenntartható halászati és akvakultúra-tevékenységeknek az 1380/2013/EU rendelet 2. cikkében meghatározott hosszú távú megvalósítását szolgáló állományvédelmi intézkedések tiszteletben tartásának és/vagy az érzékeny fajok és élőhelyek védelmének elmulasztása
                     
                  
               
                     
                        2.1.
                     
                  
                  
                     
                        Az összes halászati út, valamint a megfelelő kapacitás és eszközök részletes és pontos – a kirakodási kötelezettség betartásának a hatékonyság és az arányosság elvével összhangban történő nyomon követését szolgáló – dokumentálásának elmulasztása
                     
                  
                  
                     
                        A közös halászati politikáról szóló 1380/2013/EU rendelet 15. cikkének (13) bekezdése
                     
                  
               
               
            
                     
                        2.2.
                     
                  
                  
                     
                        A 92/43/EGK irányelv IV. mellékletében felsorolt hal- és kagylófajok fogására, fedélzeten tartására, átrakására és kirakodására (kivéve, ha arra vonatkozóan az említett irányelv 16. cikke szerint eltérések engedélyezésére került sor) vonatkozó tilalom végrehajtásának elmulasztása 
                     
                  
                  
                     
                        A technikai intézkedésekről szóló (EU) 2019/1241 rendelet
                           3
                         10. cikke
                     
                  
               
                     
                        2.3.
                     
                  
                  
                     
                        A 92/43/EGK irányelv II. és IV. mellékletében felsorolt tengeri emlősök vagy tengeri hüllők, valamint a 2009/147/EK irányelvben említett tengeri madárfajok fogására, fedélzeten tartására, átrakására vagy kirakodására vonatkozó tilalom végrehajtásának elmulasztása
                     
                  
                  
                     
                        A technikai intézkedésekről szóló (EU) 2019/1241 rendelet 11. cikkének (1) bekezdése
                     
                  
               
                     
                        2.4.
                     
                  
                  
                     
                        Az érzékeny fajok és egyes tengerimadár-fajok járulékos fogásaira vonatkozó tudományos adatok gyűjtésének elmulasztása
                     
                  
                  
                     
                        A technikai intézkedésekről szóló (EU) 2019/1241 rendelet 11. cikkének (4) bekezdése és XIII. mellékletének 2. pontja
                     
                  
               
                     
                        2.5.
                     
                  
                  
                     
                        Adott esetben a rendelkezésre álló legjobb tudományos szakvéleményekkel összhangban a végrehajtott enyhítő intézkedések tekintetében a hatékonyság nyomon követésének és értékelésének elmulasztása
                     
                  
                  
                     
                        A technikai intézkedésekről szóló (EU) 2019/1241 rendelet 11. cikkének (4) bekezdése és XIII. mellékletének 4. pontja
                     
                  
               
                     
                        2.6.
                     
                  
                  
                     
                        A technikai intézkedésekről szóló (EU) 2019/1241 rendelet II. mellékletében meghatározott halászeszközök használatára vonatkozó, az érzékeny élőhelyek védelmét szolgáló tilalom elrendelésének elmulasztása
                     
                  
                  
                     
                        A technikai intézkedésekről szóló (EU) 2019/1241 rendelet 12. cikke
                     
                  
               
                     
                        2.7.
                     
                  
                  
                     
                        A tudományos kutatásra vonatkozó szabályok be nem tartása
                     
                  
                  
                     
                        A technikai intézkedésekről szóló (EU) 2019/1241 rendelet 25. cikke (1) bekezdésének e) pontja 
                     
                  
               
                     
                        2.8.
                     
                  
                  
                     
                        Az angolnagazdálkodási tervek kidolgozásának és végrehajtásának elmulasztása
                     
                  
                  
                     
                        Az európai angolnaállományról szóló 1100/2007/EK tanácsi rendelet
                           4
                         2. cikkének (1), (3) és (10) bekezdése, 5. cikkének (2) bekezdése, valamint 6. cikkének (1) bekezdése
                     
                  
               
                     
                        2.9.
                     
                  
                  
                     
                        Az angolnákra vonatkozó állományvédelmi intézkedéseknek (adott esetben a halászati erőkifejtés csökkentésének és a célértékek elérésének) az elmulasztása
                     
                  
                  
                     
                        Az európai angolnaállományról szóló 1100/2007/EK tanácsi rendelet 8. cikkének (1) bekezdése
                     
                  
               
               
            
                     
                        2.10.
                     
                  
                  
                     
                        A Bizottságnak az angolnavédelmi intézkedések nyomon követéséről, hatékonyságáról és eredményéről való jelentéstétel elmulasztása
                     
                  
                  
                     
                        Az európai angolnaállományról szóló 1100/2007/EK tanácsi rendelet 9. cikke
                     
                  
               
                     
                        2.11.
                     
                  
                  
                     
                        A cápauszony-leválasztásra vonatkozó szabályok végrehajtásáról szóló éves jelentés Bizottsághoz való benyújtásának elmulasztása
                     
                  
                  
                     
                        A cápauszonyoknak a hajók fedélzetén történő leválasztásáról szóló, 2003. június 26-i 1185/2003/EK rendelet
                           5
                         6. cikke
                     
                  
               
                     
                        3. kategória: A külső halászati politika nemzetközi kötelezettségeknek, valamint szakpolitikai célkitűzéseknek és elveknek megfelelő, az 1380/2013/EU rendelet 28. cikkében meghatározott teljesítésének elmulasztása
                     
                  
               
                     
                        3.1.
                     
                  
                  
                     
                        Annak biztosításának elmulasztása, hogy a tagállamok lobogója alatt közlekedő és az uniós vizeken kívül tevékenységet folytató uniós halászhajók képesek legyenek minden halászati és feldolgozó tevékenységről részletes és pontos dokumentációval szolgálni
                     
                  
                  
                     
                        A közös halászati politikáról szóló 1380/2013/EU rendelet 31. cikkének (8) bekezdése
                     
                  
               
                     
                        3.2.
                     
                  
                  
                     
                        Annak biztosításának elmulasztása, hogy az uniós vizeken kívül tevékenységet folytató uniós halászhajók engedélyezése a külső vizeken halászó flották fenntartható kezeléséről szóló (EU) 2017/2403 rendelet vonatkozó rendelkezéseivel összhangban történjen
                     
                  
                  
                     
                        A külső vizeken halászó flották fenntartható kezeléséről szóló (EU) 2017/2403 rendelet
                           6
                         5. cikkének (1) bekezdése, 6. cikkének (2) bekezdése, 6. cikkének (4) bekezdése, 7. cikkének (3)–(7) bekezdése, 11. cikkének (1) bekezdése, 18. cikkének (1) bekezdése és 25. cikkének (1) bekezdése
                     
                  
               
                     
                        4. kategória: Annak biztosításának elmulasztása, hogy a flotta halászati kapacitása az 1380/2013/EU rendelet 22. cikkének megfelelően egyensúlyban legyen a természeti erőforrásokkal
                     
                  
               
                     
                        4.1.
                     
                  
                  
                     
                        A flotta halászati kapacitásának a halászati lehetőségekhez való igazítását célzó, a tendenciákat és a legjobb tudományos szakvéleményeket figyelembe vevő, a stabil és tartós egyensúly megteremtését szolgáló intézkedések meghozatalának elmulasztása
                     
                  
                  
                     
                        A közös halászati politikáról szóló 1380/2013/EU rendelet 22. cikkének (1) bekezdése
                     
                  
               
                     
                        4.2.
                     
                  
                  
                     
                        A legkülső régiókban tevékenységet folytató flottákra és a kizárólag az uniós vizeken kívül működő hajókra vonatkozó külön értékelések hiánya
                     
                  
                  
                     
                        A közös halászati politikáról szóló 1380/2013/EU rendelet 22. cikkének (3) bekezdése
                     
                  
               
                     
                        4.3.
                     
                  
                  
                     
                        Annak biztosításának elmulasztása, hogy a flottából történő, állami támogatással megvalósuló kivonást a megfelelő halászati jogosítványok és engedélyek visszavonása előzze meg, és hogy a visszavont kapacitást ne helyettesítsék
                     
                  
                  
                     
                        A közös halászati politikáról szóló 1380/2013/EU rendelet 22. cikkének (5) és (6) bekezdése
                     
                  
               
                     
                        4.4.
                     
                  
                  
                     
                        A halászati kapacitásra vonatkozóan a közös halászati politikáról szóló 1380/2013/EU rendelet II. mellékletében meghatározott felső értékhatárok tiszteletben tartásának elmulasztása
                     
                  
                  
                     
                        A közös halászati politikáról szóló 1380/2013/EU rendelet 22. cikkének (7) bekezdése
                     
                  
               
                     
                        4.5.
                     
                  
                  
                     
                        A belépési/kilépési rend oly módon történő alkalmazásának elmulasztása, hogy az új kapacitásnak a flottába állami támogatás nélkül való belépését legalább ugyanolyan nagyságú kapacitás állami támogatás nélküli korábbi kivonása kompenzálja
                     
                  
                  
                     
                        A közös halászati politikáról szóló 1380/2013/EU rendelet 23. cikkének (1) bekezdése
                     
                  
               
            
                     
                        4.6.
                     
                  
                  
                     
                        A közös halászati politikáról szóló 1380/2013/EU rendelet 24. cikkének (1) bekezdése és az uniós halászflotta-nyilvántartásról szóló bizottsági végrehajtási rendelet értelmében az uniós halászflotta-nyilvántartásban rögzítendő információk Bizottsághoz való benyújtásának elmulasztása
                     
                  
                  
                     
                        A közös halászati politikáról szóló 1380/2013/EU rendelet 24. cikkének (2) bekezdése, valamint az uniós halászflotta-nyilvántartásról szóló, 2017. február 6-i (EU) 2017/218 bizottsági végrehajtási rendelet
                           7
                         
                     
                  
               
                     
                        4.7. 
                     
                  
                  
                     
                        A halászhajók halászati kapacitására és motorteljesítményére vonatkozóan az ellenőrzés és nyomon követés elmulasztása
                     
                  
                  
                     
                        Az 1224/2009/EK ellenőrzési rendelet 38. cikke, 39. cikkének (2) bekezdése, 40. cikkének (1) bekezdése és 41. cikke
                     
                  
               
                     
                        5. kategória: A közös halászati politika tekintetében az 1380/2013/EU rendelet 2. cikkének (4) bekezdésében meghatározott, a tudományos adatok gyűjtését szolgáló célkitűzéshez való hozzájárulás elmulasztása 
                     
                  
               
                     
                        5.1.
                     
                  
                  
                     
                        Biológiai, környezeti, műszaki és társadalmi-gazdasági adatok gyűjtésének és kezelésének elmulasztása
                     
                  
                  
                     
                        A közös halászati politikáról szóló 1380/2013/EU rendelet 25. cikkének (1) bekezdése
                     
                  
               
                     
                        5.2.
                     
                  
                  
                     
                        Az adatgyűjtési tevékenységek ugyanazon régió más tagállamaival való összehangolásának elmulasztása
                     
                  
                  
                     
                        Az adatgyűjtési keretrendszerről szóló (EU) 2017/1004 rendelet
                           8
                         6. cikkének (4) bekezdése és 9. cikkének (1) bekezdése
                     
                  
               
                     
                        5.3.
                     
                  
                  
                     
                        A nemzeti kapcsolattartókra ruházott feladatok megfelelő végrehajtása biztosításának elmulasztása
                     
                  
                  
                     
                        Az adatgyűjtési keretrendszerről szóló (EU) 2017/1004 rendelet 7. cikke 
                     
                  
               
                     
                        5.4.
                     
                  
                  
                     
                        A halászati és akvakultúra-ágazatra vonatkozó nemzeti adatgyűjtési munkatervek végrehajtásáról szóló éves jelentés benyújtásának elmulasztása
                     
                  
                  
                     
                        Az adatgyűjtési keretrendszerről szóló (EU) 2017/1004 rendelet 11. cikkének (1) bekezdése
                     
                  
               
                     
                        5.5.
                     
                  
                  
                     
                        Az adatok felhasználására vonatkozó szabályok be nem tartása
                     
                  
                  
                     
                        Az adatgyűjtési keretrendszerről szóló (EU) 2017/1004 rendelet 14., 16., 17., 19. és 20. cikke
                     
                  
               
               
            
                     
                        6. kategória: Az 1380/2013/EU rendelet 36. cikke (3) bekezdésének megfelelően a közös halászati politika szabályainak betartását biztosító hatékony ellenőrző rendszer működtetésének elmulasztása
                     
                  
               
                     
                        6.1.
                     
                  
                  
                     
                        A közös halászati politika hatálya alá tartozó természetes vagy jogi személyek által a területükön és a felségterületükhöz vagy a joghatóságuk alá tartozó vizeken folytatott tevékenységek ellenőrzésének elmulasztása
                     
                  
                  
                     
                        Az 1224/2009/EK ellenőrzési rendelet 5. cikkének (1) bekezdése
                     
                  
               
                     
                        6.2.
                     
                  
                  
                     
                        A vizekhez és az erőforrásokhoz való hozzáférés, valamint a lobogójuk alatt közlekedő uniós halászhajók által az uniós vizeken kívül végzett tevékenységek ellenőrzésének elmulasztása
                     
                  
                  
                     
                        Az 1224/2009/EK ellenőrzési rendelet 5. cikkének (2) bekezdése
                     
                  
               
                     
                        6.3.
                     
                  
                  
                     
                        Az ellenőrzés, vizsgálat és végrehajtás tekintetében a megfelelő intézkedések elfogadásának és a megfelelő pénzügyi, humán és technikai erőforrások elkülönítésének elmulasztása
                     
                  
                  
                     
                        Az 1224/2009/EK ellenőrzési rendelet 5. cikkének (3) bekezdése
                     
                  
               
                     
                        6.4.
                     
                  
                  
                     
                        Annak biztosításának elmulasztása, hogy az ellenőrzést, a vizsgálatot és a végrehajtást az ágazatok, hajók vagy személyek tekintetében hátrányos megkülönböztetés nélkül, a kockázatkezelés elvei alapján végezzék el
                     
                  
                  
                     
                        Az 1224/2009/EK ellenőrzési rendelet 5. cikkének (4) bekezdése
                     
                  
               
                     
                        6.5.
                     
                  
                  
                     
                        A nemzeti ellenőrzési cselekvési programokra, valamint a Bizottság által létrehozott ellenőrzési és vizsgálati programokra vonatkozó szabályok betartásának elmulasztása
                     
                  
                  
                     
                        Az 1224/2009/EK ellenőrzési rendelet 46. cikke és 95. cikkének (4) bekezdése
                     
                  
               
                     
                        6.6.
                     
                  
                  
                     
                        A halászati és akvakultúra-termékek forgalmazására, nyomonkövethetőségére, első értékesítésére és mérlegelésére vonatkozó szabályok betartásának elmulasztása
                     
                  
                  
                     
                        Az 1224/2009/EK ellenőrzési rendelet 56. cikkének (1) bekezdése, 57. cikkének (1) bekezdése, 58. cikke, 59. cikkének (1) bekezdése, valamint 60. cikkének (1) és (2) bekezdése
                     
                  
               
                     
                        6.7.
                     
                  
                  
                     
                        A Bizottság által annak biztosítása érdekében hozott intézkedések végrehajtásának elmulasztása, hogy a tagállamok betartsák a közös halászati politika célkitűzéseit az ellenőrzések vagy önálló vizsgálatok nyomán kidolgozott cselekvési tervek, köztük a halászati tilalom, az ellenőrzési, önálló vizsgálati és átvilágítási jelentések, a kvóták és a halászati erőkifejtés csökkentése és átcsoportosítása, valamint a rendkívüli intézkedések tekintetében
                     
                  
                  
                     
                        Az 1224/2009/EK ellenőrzési rendelet 36., 102., 104., 105., 106., 107. és 108. cikke
                     
                  
               
                     
                        6.8.
                     
                  
                  
                     
                        Az adatok és információk elemzésére, validálására, hozzáférhetőségére és cseréjére vonatkozó követelmények teljesítésének elmulasztása
                     
                  
                  
                     
                        Az 1224/2009/EK ellenőrzési rendelet 109. cikkének (1), (3), (4), (6) és (8) bekezdése, 110., 111., 114. és 116. cikke
                     
                  
               
               
            
                     
                        7. kategória: Az 1380/2013/EU rendelet 36. cikke (3) bekezdésének megfelelő hatékony ellenőrzési és végrehajtási rendszer működtetésének elmulasztása
                     
                  
               
                     
                        7.1.
                     
                  
                  
                     
                        A hatékony felügyelet és ellenőrzések elmulasztása
                     
                  
                  
                     
                        Az 1224/2009/EK ellenőrzési rendelet 71. cikke, 72. cikkének (1) és (2) bekezdése, 74. cikke, 78. cikkének (1) bekezdése, 80. cikke, 83. cikkének (1) és (2) bekezdése, 84. cikkének (2) bekezdése, 85. és 87. cikke 
                     
                  
               
                     
                        7.2.
                     
                  
                  
                     
                        A Bizottsággal a bizottsági tisztviselők által az ellenőrzési, önálló vizsgálati és átvilágítási műveletek keretében végzett feladatok végrehajtásának megkönnyítése érdekében folytatott együttműködés elmulasztása
                     
                  
                  
                     
                        Az 1224/2009/EK ellenőrzési rendelet 96. cikkének (2) bekezdése
                     
                  
               
                     
                        7.3.
                     
                  
                  
                     
                        A közös halászati politikára vonatkozó szabályok megsértésének súlyosságát meghatározó kritériumok kidolgozásának elmulasztása
                     
                  
                  
                     
                        A jogellenes, be nem jelentett és szabályozatlan halászatról szóló 1005/2008/EK rendelet 3. cikkének (2) bekezdése és 42. cikke, valamint az 1224/2009/EK ellenőrzési rendelet 90. cikkének (1) bekezdése
                     
                  
               
                     
                        7.4.
                     
                  
                  
                     
                        A közös halászati politikára vonatkozó szabályok megsértése esetén a megfelelő intézkedések, valamint a hatékony, arányos és visszatartó erejű szankciók és az azokat kísérő szankciók következetes elfogadásának elmulasztása
                     
                  
                  
                     
                        Az 1224/2009/EK ellenőrzési rendelet 89. cikkének (1), (2) és (3) bekezdése, valamint 90. cikke, illetve a jogellenes, be nem jelentett és szabályozatlan halászatról szóló 1005/2008/EK rendelet 43., 44., 45., 46. és 47. cikke
                     
                  
               
                     
                        7.5.
                     
                  
                  
                     
                        A halászati jogosítvány jogosultjai és a parancsnokok tekintetében a súlyos jogsértésekre vonatkozó pontrendszer alkalmazásának elmulasztása
                     
                  
                  
                     
                        Az 1224/2009/EK ellenőrzési rendelet 92. cikkének (1), (2) és (6) bekezdése
                     
                  
               
                     
                        7.6.
                     
                  
                  
                     
                        A jogsértések nemzeti nyilvántartásának nem megfelelő kezelése
                     
                  
                  
                     
                        Az 1224/2009/EK ellenőrzési rendelet 93. cikkének (1) bekezdése
                     
                  
               
                     
                        8. kategória: A jogellenes, be nem jelentett és szabályozatlan halászat ellen az 1380/2013/EU rendelet 36. cikkének (1) bekezdésében előírtak szerinti fellépés elmulasztása
                     
                  
               
                     
                        8.1.
                     
                  
                  
                     
                        Az 1005/2008/EK rendelettel összhangban a jogellenes, be nem jelentett és szabályozatlan halászat megelőzését, megakadályozását és felszámolását biztosító intézkedések meghozatalának elmulasztása
                     
                  
                  
                     
                        A jogellenes, be nem jelentett és szabályozatlan halászatról szóló 1005/2008/EK rendelet 1. cikkének (2) bekezdése
                     
                  
               
                     
                        8.2.
                     
                  
                  
                     
                        A fogási tanúsítási rendszerrel kapcsolatos ellenőrzések elvégzésének elmulasztása
                     
                  
                  
                     
                        A jogellenes, be nem jelentett és szabályozatlan halászatról szóló 1005/2008/EK rendelet 17. cikkének (3) és (4) bekezdése 
                     
                  
               
                     
                        8.3.
                     
                  
                  
                     
                        Az elismert gazdasági szereplőkre vonatkozó szabályok be nem tartása
                     
                  
                  
                     
                        Az 1010/2009/EK rendelet
                           9
                         10. cikkének (2) bekezdése, 16. cikkének (1) bekezdése, 17. cikkének (1) bekezdése, 20. cikkének (3) bekezdése, 21. cikkének (3), (5) és (7) bekezdése, 23. cikkének (1) bekezdése, 25. cikke, 26. cikkének (2) bekezdése, 27. cikkének (4) bekezdése, 29. cikkének (1) bekezdése és 30. cikkének (1) bekezdése
                     
                  
               
                     
                        9. kategória: A halászati és akvakultúra-termékek piacának közös szervezésére vonatkozó, a közös halászati politika tekintetében az 1380/2013/EU rendelet 35. cikkének (1) bekezdésében meghatározott célkitűzések eléréséhez való hozzájárulást szolgáló szabályok be nem tartása
                     
                  
               
                     
                        9.1.
                     
                  
                  
                     
                        A termelői szervezetek és az ágazatközi szervezetek elismerésére vonatkozó kritériumoknak való megfelelés hiánya
                     
                  
                  
                     
                        A piac közös szervezéséről szóló 1379/2013/EU rendelet
                           10
                         14. cikkének (1) bekezdése és 16. cikkének (1) bekezdése
                     
                  
               
                     
                        9.2.
                     
                  
                  
                     
                        Az elismert kollektív szervezetek szükséges ellenőrzésének elmulasztása
                     
                  
                  
                     
                        A piac közös szervezéséről szóló 1379/2013/EU rendelet 18. cikkének (1) és (2) bekezdése
                     
                  
               
         
         
            
                  
                     (1)
                  
                        Az Európai Parlament és a Tanács 1380/2013/EU rendelete (2013. december 11.) a közös halászati politikáról, az 1954/2003/EK és az 1224/2009/EK tanácsi rendelet módosításáról, valamint a 2371/2002/EK és a 639/2004/EK tanácsi rendelet és a 2004/585/EK tanácsi határozat hatályon kívül helyezéséről (HL L 354., 2013.12.28., 22. o.).
               
               
                  
                     (2)
                  
                        A Tanács 1224/2009/EK rendelete (2009. november 20.) a közös halászati politika szabályainak betartását biztosító közösségi ellenőrző rendszer létrehozásáról, a 847/96/EK, a 2371/2002/EK, a 811/2004/EK, a 768/2005/EK, a 2115/2005/EK, a 2166/2005/EK, a 388/2006/EK, az 509/2007/EK, a 676/2007/EK, az 1098/2007/EK, az 1300/2008/EK és az 1342/2008/EK rendelet módosításáról, valamint a 2847/93/EGK, az 1627/94/EK és az 1966/2006/EK rendelet hatályon kívül helyezéséről (HL L 343., 2009.12.22., 1. o.).
               
               
                  
                     (3)
                  
                        Az Európai Parlament és a Tanács (EU) 2019/1241 rendelete (2019. június 20.) a halászati erőforrások és a tengeri ökoszisztémák technikai intézkedések révén történő védelméről, az 1967/2006/EK és az 1224/2009/EK tanácsi rendelet, továbbá az 1380/2013/EU, az (EU) 2016/1139, az (EU) 2018/973, az (EU) 2019/472 és az (EU) 2019/1022 európai parlamenti és tanácsi rendelet módosításáról, valamint a 894/97/EK, a 850/98/EK, a 2549/2000/EK, a 254/2002/EK, a 812/2004/EK és a 2187/2005/EK tanácsi rendelet hatályon kívül helyezéséről (HL L 198., 2019.7.25., 105. o.).
               
               
                  
                     (4)
                  
                        A Tanács 1100/2007/EK rendelete (2007. szeptember 18.) az európai angolnaállomány helyreállítására vonatkozó intézkedések megállapításáról (HL L 248., 2007.9.22., 17. o.).
               
               
                  
                     (5)
                  
                        A Tanács 1185/2003/EK rendelete (2003. június 26.) a cápauszonyoknak a hajók fedélzetén történő leválasztásáról (HL L 167., 2003.7.4., 1. o.).
               
               
                  
                     (6)
                  
                        Az Európai Parlament és a Tanács (EU) 2017/2403 rendelete (2017. december 12.) a külső vizeken halászó flották fenntartható kezeléséről, valamint az 1006/2008/EK tanácsi rendelet hatályon kívül helyezéséről (HL L 347., 2017.12.28., 81. o.).
               
               
                  
                     (7)
                  
                        A Bizottság (EU) 2017/218 végrehajtási rendelete (2017. február 6.) az uniós halászflotta-nyilvántartásról (HL L 34., 2017.2.9., 9. o.).
               
               
                  
                     (8)
                  
                        Az Európai Parlament és a Tanács (EU) 2017/1004 rendelete (2017. május 17.) a halászati ágazatban az adatok gyűjtésére, kezelésére és felhasználására szolgáló uniós keretrendszer létrehozásáról, valamint a közös halászati politika tekintetében a tudományos tanácsadás támogatásáról és a 199/2008/EK tanácsi rendelet hatályon kívül helyezéséről (HL L 157., 2017.6.20., 1. o.).
               
               
                  
                     (9)
                  
                        A Bizottság 1010/2009/EK rendelete (2009. október 22.) a jogellenes, nem bejelentett és szabályozatlan halászat megelőzésére, megakadályozására és felszámolására irányuló közösségi rendszer létrehozásáról szóló 1005/2008/EK tanácsi rendelet végrehajtására vonatkozó részletes szabályok megállapításáról (HL L 280., 2009.10.27., 5. o.).
               
               
                  
                     (10)
                  
                        Az Európai Parlament és a Tanács 1379/2013/EU rendelete (2013. december 11.) a halászati és akvakultúra-termékek piacának közös szervezéséről, az 1184/2006/EK és az 1224/2009/EK tanácsi rendelet módosításáról, valamint a 104/2000/EK tanácsi rendelet hatályon kívül helyezéséről (HL L 354., 2013.12.28., 1. o.).